NaiveNeuron/SloPal huggingface dataset:
Hrnčiar, Andrej, podpredseda NR SR (2018-02-08):
Otázka č. 3., Martin Nemky sa pýta podpredsedu vlády Slovenskej republiky pre investície a informatizáciu Petra Pellegriniho: „Vážený pán podpredseda, na úvod dovoľte vysloviť poďakovanie vám a vášmu úradu za aktivitu pri budovaní vysokorýchlostného internetu pre všetky obce a mestá, ktoré doteraz takúto službu nemali. Zaujíma ma koľko, a aký z toho budú mať benefit občania Slovenskej republiky podľa vás.“
Paška, Pavol, predseda NR SR (2013-09-19):
Dáme do zápisu, pán spravodajca. (Reakcia z pléna a smiech v sále.) (Hlasovanie.) 131 prítomných a 130 bolo za... (Povedané so smiechom a smiech v sále.) (Pozn. red.: správne podľa záznamu hlasovania má byť „131 prítomných, 129 za, 2 sa zdržali“) Návrh sme schválili.
Ľ. Kaník, minister práce, sociálnych vecí a rodiny SR: (2005-09-21):
Vážený pán podpredseda, vážená Národná rada, vládny návrh zákona o príspevkoch na podporu náhradnej starostlivosti o dieťa je vypracovaný v nadväznosti na zákon o rodine a na zákon o sociálnoprávnej ochrane detí a sociálnej kuratele. Navrhuje sa, aby na účely príspevkov poskytovaných na podporu náhradnej starostlivosti o dieťa, takouto starostlivosťou bolo aj poručníctvo, ak sa poručník stará o dieťa osobne, dočasne zverenie dieťaťa do starostlivosti osoby, ktorá má záujem stať sa pestúnom, a zverenie dieťaťa do starostlivosti fyzickej osoby rozhodnutím súdu o nariadení predbežného opatrenia, ak bol súdu podaný návrh na začatie konania o zverenie dieťaťa do pestúnskej starostlivosti alebo do osobnej starostlivosti inej fyzickej osoby. Vládny návrh zákona upravuje tri druhy príspevkov pre dieťa, ktorými sú jednorazový príspevok dieťaťu pri jeho zverení do náhradnej starostlivosti, jednorazový príspevok dieťaťu pri zániku náhradnej starostlivosti a opakovaný príspevok dieťaťu zverenému do náhradnej starostlivosti, a dva druhy príspevkov pre náhradného rodiča, ktorými sú opakovaný príspevok náhradnému rodičovi a osobitný opakovaný príspevok náhradnému rodičovi. Jednorazové príspevky a opakované príspevky pre dieťa sa navrhujú poskytovať v jednotnej výške nezávisle od veku dieťaťa. Opakovaný príspevok náhradnému rodičovi sa navrhuje poskytovať v zásade nezávisle od počtu zverených detí. Osobitný opakovaný príspevok náhradnému rodičovi sa navrhuje poskytovať za starostlivosť o každé zverené dieťa, ktoré je občan s ťažkým zdravotným postihnutím. Ďakujem za pozornosť.
V. Veteška, podpredseda NR SR: (2008-04-03):
(Prestávka.) (Po prestávke.)
Hlina, Alojz, poslanec NR SR (2013-05-22):
Nie, nie. Zodpovedám otázku pána Kuffu, ktorý sa pýtal, ktorá je to tá škola. Čiže mu odpovedám, že to je tá v tých Jarovniciach, kde je štyritisíc obyvateľov rómskeho pôvodu a z toho vo veku 6 až 15 rokov je tisíc. A keď sme sa rozprávali o tom, či je alebo nie je, niekde sa stala chyba. A to tú úplne krásne príklady toho, dokumentovateľné, že sa stala chyba. A to zatváranie očí pred tou chybou nás bude mrzieť. Čiže ja som chcel len teda Števovi, pánovi Kuffovi odpovedať, že keď sa pýtal, ktorá je to. Nuž je to tá v tých Jarovniciach. Tá má tisíc detí. Ďakujem.
Pellegrini, Peter, predseda NR SR (2015-12-02):
Ďakujem pekne. Áno, rozumieme. Pán poslanec Chmel.
Bobík, Jozef, poslanec NR SR (2014-12-09):
Vážená pani predsedajúca, vážený pán predkladateľ, kolegyne, kolegovia, už som uvažoval pri bode č. 90, že sa prihlásim do rozpravy, ale potom som si povedal, že mám väčšiu prax a skúsenosť zo samosprávy mesta, takže dúfam, že toto vystúpenie budete brať odbornejšie, ako to, keby som diskutoval k majetku VÚC. V čase, keď sa pripravoval teraz platný zákon, som bol funkcionárom aj Združenia miest a obcí Slovenska a aj keď nebolo tak veľa času od fungovania samosprávy, ako je teraz, už vtedy bolo zrejmé, že niektoré samosprávy nakladajú dosť svojvoľne so svojím majetkom a nakladajú s ním nevýhodne a preto aj ZMOS inicioval takú úpravu zákona, aby sa takýmto aktivitám predišlo. Vyzeralo to dosť dlho dobre, až do toho samého finále, keď nakoniec som zistil, že bola tam jedna klauzulka, ktorú som už vtedy považoval za Pandorinu skrinku a to je ten záujem, o ktorom teraz hovoríme, že osobitný zreteľ, na základe ktorého môžu obce a mestá nakladať s majetkom. Čiže vychádzajúc z predchádzajúcich skúseností tu som si predstavoval, že to bude teda zlé riešenie a že na to samospráva bude doplácať. Ale pravdu povediac, ani vo sne by ma nenapadlo, že sa ten inštitút bude tak vehementne zneužívať, ako to vidíme teraz. Naozaj teraz, nechcem tu ukazovať posledné zastupiteľstvá z niektorých miest, či aj VÚC, kde naozaj vo väčšine prípadov sa práve tento inštitút používa. Takže z toho pohľadu, že by nebolo možné niečo k tomu navrhnúť, ktorý pán poslanec Hlina predkladá, vytknúť, to nemôžem povedať, ale určite zase vychádza z reality, ktorú je potrebné vyriešiť, v zásade dáva aj použiteľný návrh a nebude treba veľa na vylepšenie tak, aby mohol získať všeobecnú podporu. Takže chcem povedať, pán poslanec, že tento návrh podporím už aj z toho dôvodu, že reálne sa s týmto problémom potýkam a dokonca som pripravený, ak bude záujem, ho aj mierne vylepšiť, aby získal väčšiu podporu, ako teraz sa ukázalo. Ďakujem.
Kotleba, Marian, poslanec NR SR (2020-07-23):
Vážená pani poslankyňa, ja si vážim, aj keď je taká neskorá, alebo teda skorá hodina, váš úprimný prejav, ktorý obsahoval takú, také, povedal by som, odvážne, ale pravdivé konštatovanie. A o to viac si to vážim, že to bolo z úst koaličnej poslankyne. Bolo tam takto na záver, by som povedal, dnešného rokovania taký kus naozaj jemne podanej pravdy. A v tejto chvíli skutočne sa môžem za váš prejav iba poďakovať a vyjadriť nádej, že tieto prejavy zo strany koaličných poslancov nie sú posledné a tá pravda sa jednoducho bude ukazovať tomu Slovensku, aj keď možno niekedy v tom výsledku a v tom hlasovaní sa to ešte neprejaví, ale aspoň to tu v parlamente zaznie. Takže, vážená pani poslankyňa, ešte raz ďakujem.
Brocka, Július, poslanec NR SR (2014-02-04):
Pani predsedajúca, ja chcem navrhnúť, aby sme prerušili rokovanie schôdze, lebo pozerám do sály, veď, neviem, teraz to je horšie ako cez prestávku. Prosím vás, dovtedy prerušte rokovanie pléna Národnej rady, kým tu nebude tá časť poslancov, ktorí majú za úlohu plniť programové vyhlásenie vlády. Veď takto sa to nedá.
Bugár, Béla, podpredseda NR SR (2017-05-18):
Vyhlasujem rozpravu o tomto bode programu za skončenú. Pani navrhovateľka, chcete zaujať stanovisko? Nech sa páči. Nie? Pán spravodajca? Nie, ďakujem. Prerušujem rokovanie o tomto bode. A budeme pokračovať ďalším prvým čítaním o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 543). Nech sa páči, pani poslankyňa, máte slovo.
Laššáková, Jana, podpredsedníčka NR SR (2015-10-01):
Pán minister, pokúsite sa odpovedať? Keď zastupujete...
Podmanický, Ján, poslanec NR SR (2018-06-14):
Ďakujem za slovo. Vážená pani podpredsedníčka, vážené pani poslankyne, páni poslanci, dovoľte mi predložiť návrh ústavného zákona, ktorým sa mení a dopĺňa Ústava Slovenskej republiky a ktorou sa zavádza tak veľmi diskutovaný takzvaný dôchodkový strop. V súčasnosti máme určitý kĺzavý mechanizmus, ktorým sa vypočítava vek odchodu do dôchodku v závislosti na strednom dožití života. Znamená to, že deti, ktoré sa narodia napríklad v tomto roku, tak pri tých určitých trendoch, ktoré sú dnes zrejmé a ktoré sa dajú prognózovať, môžu ísť do dôchodku napríklad v roku, teda keď budú mať 71 rokov. My sa domnievame, že to, že sa predlžuje vek priemerného dožitia neznamená automaticky, že sa predlžuje aj vek alebo schopnosť ľudí dlhšie pracovať. Ak si zoberieme situáciu na Slovensku, kde máme obrovský fond nočnej práce, keď si zoberieme do úvahy celkový fond pracovného času, kde sme lídrami v rámci Európy, tak je neprípustné, aby naši ľudia, ktorí pracujú na stavbách, vo fabrikách, aby odchádzali do dôchodku v tak neskorom veku. Preto si myslíme, že je namieste téma zastropovania veku odchodu do dôchodku a je namieste rozprávať o tom už teraz. Pretože vieme, že každé sociálne opatrenie, a zvlášť toto, bude mať finančné náklady. To sme si toho vedomí. Sociálna politika vždy niečo stojí. A preto si myslíme, že tým, že prichádzame s touto témou skôr, vytvárame priestor na to, aby tie budúce vlády, ktoré budú prichádzať, sa postavili k tomuto problému čelom a prichádzali aj s ekonomickými riešeniami, ktoré tento systém urobia trvalo udržateľným. Verím, že budeme o tom diskutovať. V prvom čítaní je predovšetkým na mieste otázka filozofie zákona. V druhom čítaní budeme hovoriť aj o konkrétnejších veciach. Takže chcem vás poprosiť, vážené pani poslankyne, páni poslanci, o podporu.
D. Lipšic, podpredseda vlády a minister spravodlivosti SR: (2004-07-06):
Jeden princíp právneho štátneho je princíp rovnosti všetkých občanov. To nie je absolútna rovnosť, to znamená, pripúšťa sa aj nerovnosť, ale tá diferenciácia musí mať nejaký legitímny cieľ. Ona má legitímny cieľ, ak sa týka výrokov a hlasovania v parlamente, lebo každý poslanec nesmie byť viazaný príkazmi, ale podľa mňa už tá diferenciácia nie je celkom legitímna, čo sa týka mimoparlamentnej činnosti. Tam by každý z nás mal byť posudzovaný podľa svojich skutkov, nie podľa toho, v akej je funkcii konkrétne v danom čase. Takže z toho dôvodu si vás dovoľujem požiadať ešte raz o podporu návrhu a posunutie do druhého čítania. Ja nevylučujem aj to, že by bolo vhodné upraviť článok, ktorý spomínal pán predseda výboru. Máme viaceré anomálie, napríklad, že sudcovia Ústavného súdu nie sú disciplinárne stíhateľní. Máme naozaj viaceré anomálie v právnom poriadku, a ak by sme vedeli čo len malý zlomok z nich vyriešiť v tom návrhu novely ústavy, tak si myslím, že by to bolo pre ústavné právo na Slovensku dobré. Ďakujem.
B. Bugár, podpredseda NR SR: (2004-05-26):
Pán overovateľ, pán poslanec Gál, nech sa páči, máte slovo.
P. Paška, predseda NR SR: (2007-06-20):
(Hlasovanie.) 139 prítomných, 125 za, 11 sa zdržalo, 3 nehlasovali. Konštatujem, že Národná rada schválila návrh uznesenia na vymenovanie poslankyne Oľgy Nachtmannovej za členku Stálej delegácie Národnej rady Slovenskej republiky v Parlamentnom zhromaždení Rady Európy. Kolegyne, kolegovia, ďakujem vám pekne. Chcem ešte využiť tento priestor a pozvať vás všetkých o dvanástej na malú slávnosť v súvislosti s otvorením Hurbanovej siene vo foyer Národnej rady. A budeme pokračovať v rokovaní 11. schôdze ďalším programom, a to o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Je to tlač 259. Spoločná správa výborov je ako tlač 259a. Pán minister financií pán Počiatek... (Hlasy v sále.) Ešte vás prosím o chvíľku strpenia, pán minister, pán predseda ústavnoprávneho výboru sa hlási. Nech sa páči.
Kollár, Boris, predseda NR SR (2021-06-29):
Máte ďalší poslanecký klub k tomu? (Reakcia z pléna.) Áno. Zvolávam okamžite poslanecké grémium. (Zasadanie poslaneckého grémia. Prestávka.) (Po zasadaní grémia a po prestávke.)
Laššáková, Jana, podpredsedníčka NR SR (2013-03-13):
Prosím, prezentujme sa a hlasujme. (Hlasovanie.) Prítomných 142 poslancov, za návrh 134 poslancov, proti nebol nikto, zdržalo sa 8 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Opäť prosím poslanca Ladislava Andreánskeho, aby uviedol hlasovanie v prvom čítaní o návrhu poslancov Jozefa Mikuša a Viliama Novotného na vydanie zákona, ktorým sa dopĺňa zákon č. 377/2004 Z. z. o ochrane nefajčiarov (tlač 395). Nech sa páči, pán spravodajca. (Hlasovanie o návrhu poslancov Národnej rady Slovenskej republiky Jozefa Mikuša a Viliama Novotného na vydanie zákona, ktorým sa dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov , tlač 395.)
Blanár, Juraj, podpredseda NR SR (2021-05-12):
Ctená snemovňa, vážené panie poslankyne, páni poslanci, budeme pokračovať v prerušenom rokovaní Národnej rady Slovenskej republiky v prvom čítaní o vládnom návrhu zákona, ktorým sa dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , pod parlamentnou tlačou 496 a návrhom na pridelenie výborov, rozhodnutie č. 514. Udeľujem teraz slovo pánovi podpredsedovi vlády a ministrovi hospodárstva Slovenskej republiky Richardovi Sulíkovi, aby tento návrh, vládny návrh zákona uviedol. Nech sa páči, pán podpredseda, máte slovo.
Medvecký, Andrej, poslanec NR SR (2021-11-12):
Ďakujem za slovo. Pán kolega Svrček, aspoň vidíte (smiech v sále, zaznenie gongu), ako sa trápia predavačky, ktoré celú svoju zmenu, celý deň musia byť v tom hnusnom respirátore, v ktorom sa nedá dýchať. Teraz to vidíte, ako ony musia doslova trpieť počas svojej pracovnej zmeny. Pán kolega Osuský, pre mňa, za mňa dajte si aj 30 dávok vakcín. Ja vám tú vakcínu neberiem a kľudne aj tie moje vám dám aj do rezervy, takže to i nechajte pre seba. Ostatným ďakujem za komentáre, niektoré smiešne, niektoré nie. No pre všetkých ľudí, ak ešte toto pozerajú, chcem odkázať jednu vec. Ja som vystúpil v rozprave v tejto maske a viete, koľko málo stačí, aby jednoducho táto vláda, jednoducho títo psychopati a fašisti skončili? Stačí len prísť (rečník si z tváre zložil plynovú masku), masku a respirátory dať dole. To je to, čo môžu spraviť všetci občania Slovenskej republiky, a tým pádom toto šialenstvo skončí. (Ruch v sále.)
Jurinová, Erika, podpredsedníčka NR SR (2014-01-28):
Ďakujem pekne, pán poslanec. Na vaše vystúpenie nie sú faktické poznámky. Dávam teraz možnosť prihlásiť sa do rozpravy ústne. Uzatváram možnosť prihlásiť sa. Do rozpravy je prihlásená pani poslankyňa Mezenská, dávam jej týmto slovo. Nech sa páči.
R. Madej, poslanec: (2004-06-16):
Čo sa týka sociálnych štipendií, darmo, naozaj neboli rozšírené, bola tam menšia korektúra, ale pán minister určite prizná a môže sa vyjadriť, ak by sa sociálne štipendiá mali rozšíriť tak, že budú všetky negatívne vplyvy saturovať, tak v tom prípade by celé spoplatnenie štúdia bolo neefektívne. A pravdepodobne aj to je jeden dôvod, pre ktorý musíme odmietnuť spoplatnenie štúdia, a to hlavne z takýchto dôvodov. Čo sa týka vylúčenia študenta, samozrejme, pán minister si určite pamätá, že som bol jeden z prvých, kto hovoril o externom štúdiu a o problémoch s ním spojených, a veľmi dlho som diskutoval a rozmýšľal o návrhu zákona, ktorým by sa povolilo vysokým školám a prinútili vysoké školy, aby legálne prijímali poplatky za externé štúdium. Boli by to priamo školy, žiadne iné bočné inštitúcie. Myslím si, že pre daný čas by aj toto opatrenie bolo oveľa výhodnejšie a oveľa lepšie. Nemalo by negatívne sociálne dopady. A hlavné je, aby denných študentov, tých, ktorí práve prichádzajú do života, nemajú možno veľa skúseností, ale určite veľa elánu, štát podporoval, aj to prostredníctvom vzdelania, ktoré by bolo bezplatné a bez bariér. Ďakujem pekne.
J. Kužma, poslanec: (2002-02-08):
Podľa predloženého návrhu a vyjadrenia vlastne legislatívneho úradu vlády a legislatívneho úradu parlamentu som ochotný v ďalšom pokračovaní zapracovať ich pripomienky. Sú tu hlavne pripomienky z tohto dôvodu, že v súčasnosti nie je schopný tento štát zorganizovať register obyvateľstva, v ktorom by boli údaje zosumarizované tak, aby mohli byť aj chránené, a v určitých hĺbkach medzi sebou komunikovať. Čiže taký ústupok by bol, že by sme spracovali medzi sebou registre a v rámci týchto registrov už by len komunikovali medzi sebou úrady. Hovorím, zaviedlo by sa to hlavne ako vo väzbe na digitálne spracovanie informácií pre úrady štátnej správy, neskôr by sa na toto mali napojiť aj úrady verejnej správy a potom cez internet občania. Chcem vás poprosiť o podporu, aby ste predložený návrh pustili do druhého čítania. Ďakujem.
Kresák, Peter, poslanec NR SR (2017-09-06):
Ďakujem pekne, pán predsedajúci, týmto sme hlasovali o všetkých pozmeňujúcich návrhoch, a preto v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Galek, Karol, poslanec NR SR (2022-12-06):
Dovolím si pár upresnení. Peťo, hovoril si o zdanení cien elektriny, ale toto sa naozaj bude diať iba na strane výrobcov. Ty si hovoril aj o priekupníkoch alebo dodávateľoch. Toto sa, bohužiaľ, nedá aplikovať, pretože ani nariadenie to neupravuje. My sme to napádali ešte ako bývalé vedenie, potom aj Karel Hirman takisto kvôli tomu nezahlasoval práve za toto nariadenie na Rade. Takže toto sa bude týkať naozaj iba výroby, kde tie zisky sú relatívne malé, a to najväčšie nám, bohužiaľ, uniká. Čo sa týka stanovenia limitov vládou, spomenul si práve bioplynky, ale tieto, paradoxne, práve vláda stanovovať nebude, tieto majú stanovené svoje výkupné ceny, ktoré upravuje ÚRSO, a preto ten môj návrh, v ktorom som navrhoval, aby zohľadnil aktuálne ceny vstupných surovín, ktoré takíto výrobcovia majú. Potom si hovoril o vypínaní kotolní, že k tomuto dôjde, pokiaľ by neprešiel tento návrh zákona, respektíve pokiaľ by nemali plyn za dobrú cenu. Ale práve toto hrozí, pretože preklápame tohtoročné cenníky, kde dodávatelia majú cenu plynu, za ktorú nakupovali v roku ´21, ale v roku ´23 budú musieť dodávať už za ceny, za ktoré nakúpili v dvadsiatom druhom, a potom v zákone sa píše o kompenzácii v priebehu štyroch rokov alebo zo štátneho rozpočtu a toto bola tá moja pripomienka. Ty si hovoril o nedostatkoch, ja verím, že sa tým pádom, že podporíš aj ten môj návrh na vrátenie. Veľa si hovoril o kompenzáciách, tam naozaj dobrá robota zo strany ministerstva hospodárstva, aj keď to nesúvisí priamo so zákonom. Kompenzácie v ústave, k tomu nám hádam povie aj pán minister, lebo ja tam vidím stále iba možnosť domáhania sa súdnou cestou. A posledné k tomu memorandu. No, vyrokoval to minister Sulík s Igorom, prišlo to od Sulíka, ale dokončil to Karel Hirman a ľudia nám... (Prerušenie vystúpenia časomerom.)
T. Cabaj, podpredseda NR SR: (2009-06-26):
Otváram rozpravu. Konštatujem, že do rozpravy som nedostal žiadnu písomnú prihlášku. Preto sa pýtam, kto sa hlási do rozpravy ústne? Pani poslankyňa Magdaléna Vášáryová, pani poslankyňa Ľudmila Mušková. Všetko? Pán predseda výboru Pavol Abrhan, Tomáš Galbavý. Končím možnosť prihlásiť do rozpravy. Slovo má pani poslankyňa Magdaléna Vášáryová. Pripraví sa Ľudmila Mušková.
P. Hrušovský, predseda NR SR: (2005-12-07):
R. Vavrík, poslanec: Pozor, majú ho pred sebou. Dajte, prosím, hlasovať o pozmeňujúcom návrhu pána Jozefa Šimka.
Susko, Boris, poslanec NR SR (2015-11-20):
Ďakujem pekne za slovo, pán predseda. Pán poslanec Hlina, je to obyčajné zavádzanie, čo hovoríte, že my ideme zaviesť nejakú poslaneckú imunitu. To vôbec nie je pravda. Podľa tohto ustanovenia jediné čo je, sa nastavuje komunikačný kanál smerom z prokuratúry k Národnej rade. Ešte raz prečítam to ustanovenie, aby sme vedeli, o čom hovoríme. „Generálny prokurátor oznamuje predsedovi Národnej rady a predsedovi Mandátového a imunitného výboru Národnej rady, že poslanec Národnej rady bol pristihnutý a bol pristihnutý a zadržaný pri trestnom čine a žiada o vydanie súhlasu na jeho zadržanie.“ Čiže on už bol zadržaný a tým pádom generálny prokurátor musí to oznámenie Národnej rade, ktorá rozhoduje, o zadržaní dať. Takže žiadne zavádzanie poslaneckej imunity tu nie je. Ďakujem.
Kollár, Boris, predseda NR SR (2023-02-07):
Prosím prezentujme sa a hlasujme. (Hlasovanie.) Prítomných 135 poslancov, za 132, proti 1, zdržali sa 2. Konštatuje, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení výborom a určení gestorského výboru ako aj lehoty na jeho prerokovanie. Prosím spravodajkyňu, aby uviedla hlasovanie.
Jurinová, Erika, podpredsedníčka NR SR (2013-05-23):
Ďakujem, pán poslanec. Ďalej je prihlásený do rozpravy pán poslanec Jozef Mikloško.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Číž.
J. Burian, poslanec: (2006-12-12):
V rozprave k návrhu zákona o štátnom rozpočte na rok 2007 vystúpilo celkom 42 poslancov bez faktických poznámok, z toho 26 prednieslo pozmeňujúce a doplňujúce návrhy, z toho  7 prednieslo procedurálne návrhy na vyňatie bodov zo spoločnej správy výborov (tlač 73a) a 26 procedurálnych návrhov, 16 poslancov prednieslo spolu 24 pozmeňujúcich návrhov. Doporučujem nasledovný postup hlasovania. Hlasovať budeme podľa dvoch spoločných správ, a to 73a a 73b, 73a je spoločná správa výborov, ku ktorej som v úvode vystúpenia navrhol postup hlasovaní, a 73b sú pozmeňujúce návrhy prednesené počas rozpravy, rokovania v období 6. až 8. decembra 2006. K návrhu zákona máme pripravené v spoločnej správe 73a dva návrhy uznesení, návrh uznesenia č. 1 týka sa návrhu zákona ako celku, návrh uznesenia č. 2 sa bude týkať už schváleného návrhu zákona a bude obsahovať odporúčania a požiadavky Národnej rady Slovenskej republiky voči vláde obsiahnuté jednak v spoločnej správe 73a a jednak v spoločnej správe 73b, pozmeňujúci návrh pána poslanca Jarjabka. Čiže postup hlasovania. Po prvé, zo spoločnej správy 73a treba vyňať zo spoločného hlasovania časť IV bod A 11 v časti na schválenie, v časti IV body v časti na neschválenie A 1, 2, 3, 5, 6, 7, 8, 11, C 1, 2, 3, 4, 5, 6, 7, D 1, 2, 3, 4, 5, 6, 7. Po druhé, hlasujeme spoločne o bodoch, ktoré zostali na spoločné hlasovanie na strane 22 v spoločnej správe 73a. S návrhom na schválenie hlasujeme podľa spoločnej správy 73a z časti III o bodoch 1, 2, z časti IV o bodoch A 4, 13, 14, 15, 16, 17, 18, B 1, z časti V o bodoch 1, 2 s návrhom gestorského výboru schváliť ich. Poprosím, pán predseda Národnej rady, dajte hlasovať o týchto bodoch, ktoré som teraz menoval, s odporúčaním gestorského výboru schváliť ich.
Marcinková, Vladimíra, poslankyňa NR SR (2021-11-09):
Ďakujem pekne mojim kolegom v reakciách na mňa. Pán Šefčík, hovoríte, že sme spolu niekedy hovorili my dvaja k téme, ktorú som ja navrhla, a to je sprievod detského pacienta v nemocnici. Ja som s vami nikdy na tému osobne nehovorila. Ja som hovorila s pani Záborskou, hovorila som s pani Horváthovou, ale my sme nikdy nerokovali, nikdy ste ma za to nechválili, takže ja naozaj neviem, kedy sme takéto rokovanie mali a ako povedala moja kolegyňa Cigániková, tento návrh bol schválený ministerstvom, v praxi nás oňho žiadali konkrétne lekári, ktorí naozaj boli zúfalí z praxe, kedy na niektorých oddeleniach rodičia mohli byť pri deťoch a po iných ťažkých stavoch, keď ich previezli na iné oddelenie, už pri deťoch nemohlo byť. Zhoršovalo to ich zdravotný stav, išli sme naozaj s návrhom, ktorý prišiel zo zdravotníckeho prostredia, čiže pre mňa celá tá situácia okolo toho je stále absurdná. Zitka, ďakujem aj za tvoj postoj, aj keď nikto v tejto miestnosti nebojuje za potraty. To sme si hádam už všetci všimli, že tu nie je nikto, kto by obhajoval potraty. Potraty na Slovensku klesajú, pretože naozaj všetky strany sa snažia pomáhať tomu, aby ženám sa situácia zlepšovala. Ale my nemôžme sa stávať do situácie, kedy tie ťažké životné stavy u žien hodnotíme čiernobielo. My nevieme teraz poňať v nejakom zákone, v nejakej vetičke všetky situácie, do ktorých sa ženy môžu dostať. A tým, že ideme reštriktívne a zužujeme tie ich práva, možnosť voľby, tak ich dostávame do veľmi ťažkých stavov, z ktorých naozaj cesta von môže byť pre nich fatálna, taká ako v Poľsku, až tragická.
Borguľa, Martin, poslanec NR SR (2021-09-16):
Vážený pán predsedajúci, vážený pán minister, vážený pán spravodajca, kolegyne, kolegovia, ďakujem za slovo. V prvom rade chcem vysloviť plnú podporu, pán minister, tomuto návrhu zákona, lebo, ako ste už to vy sám spomenuli, v minulosti dochádzalo k úplnej dehonestácii a degradácii vojenských hodností, kde jednoducho štátni funkcionári, ako napríklad pán Andrej Danko, si dávali podľa mňa už len kvôli takej pasii a kvôli nejakej, nejakej, nejakej zábave frčky ako malí chlapci na ihriskách. Armáda je o hierarchii, armáda je o celoživotnom poslaní, armáda je o kariérnom postupe. My nemôžme kariérny postup takýmto spôsobom dehonestovať, že jedného dňa si niekto zmyslí a nejakému svojmu kamarátovi len tak prilepí, prilepí dve hviezdičky. Pre mňa je toto úplná dehonestácia ľudí, ktorí mnohokrát ani nie v moc dobrých podmienkach slovenskej armády pôsobia, snažia sa tomuto svojmu, tomuto svojmu zamestnaniu, tomuto svojmu poslaniu dať celého seba, musia sledovať papalášov, ktorí si proste z toho robia jednoducho srandu. Plne podporujem takýto návrh zákona. Ja dúfam, že k takémuto niečomu sa už v budúcnosti nedopracujeme, dúfam v to aj nielen kvôli tomuto zákonu, ale aj jednoducho, že morálne si to už nebude nikto dovoľovať. Zoberme si, že niekto naozaj odslúžil, odslúžil roky v armáde, plukovníkom sa tuším môže stať až po dvadsiatich rokoch a teraz je veteránom, je vo výslužbe a s hrôzou musí sledovať, že to, čo on dosahoval roky rokúce tvrdou prácou, kariérnym postupom, si niekto prihrá len tak, kamarát kamarátovi. Jednoducho je to absolútny nonsens a dehonestácia, ja dúfam, že morálne si to tu už nikdy v živote nedovolí, že už tu neuvidíme bozkávané výložky, a teda som aj rád, že nebudeme sa museť spoliehať na morálne kredity jednotlivých takto spapaláštelých funkcionárov, ale budeme mať aj oporu v zákone a jednoducho takéto niečo už ani legislatívne a právne nebude možné. Čiže, pán minister, ďakujem a ja myslím, že asi aj v mene všetkých veteránov, aj teda príslušníkov ozbrojených síl, ktorí toto, takúto dehonestáciu svojich funkcií museli zažívať, a je aj takýmto spôsobom im urobená nejaká satisfakcia a zadosťučinenie. Ďakujem veľmi pekne.
A. Bobrík, poslanec: (2008-12-05):
Ale každé zastupiteľstvo určuje výšku a percento jednak platu, odmien a je to v jeho plnej kompetencii. Prekvapuje ma jedno. Prednedávnom ste vystúpili, ako netreba limitovať, netreba obmedzovať, nechať na slobodnú vôľu na rozhodnutie a tu tie zastupiteľstvá sú plne zodpovedné orgány miest a obcí, ktoré naozaj veľmi komplikovane a veľmi ťažko schvaľujú v niektorých prípadoch, pokiaľ sledujete aj masmédiá, aké sú to problémy, ako sa vždycky veľmi ťažko jednak stanovujú platy a odmeny. Čiže ja tu vidím veľmi dobré pole pôsobnosti naozaj, a patrí to do ich kompetencií, obecných zastupiteľstiev, mestských zastupiteľstiev, aby sa s touto otázkou vysporiadali a nezasahovali im my z parlamentu do týchto kompetencií, ktoré majú vyhradené zákonom. Preto si myslím, že ten váš návrh nie je dobrý. Ďakujem.
Ledecký, Vladimír, poslanec NR SR (2021-05-10):
Vážený pán podpredseda, vážená pani ministerka, kolegovia a kolegyne, dnes som zachytil množstvo nenávistných a nepravdivých tvrdení. Zachytil som výsmešky, zosmiešňovanie, cítil som však z toho strach, strach o svojich vo väzbe, čo budú a na koho ešte rozprávať. Zachytil som aj rozzúrených poslancov, arogantných, ktorí kupodivu hovorili o arogancii. Strach a nenávisť boli časté slová, ktoré tu dneska padli. Tak si o nich niečo povedzme. Myslím si, že strach a nenávisť sú najhoršími motiváciami vo vašom konaní alebo v našom konaní. V sobotu sme si pripomenuli to, čo priniesla nenávisť pred 76 rokmi. A nebola to len nenávisť jedného človeka, ale nenávisť presiahnutá spoločnosťou. Mali by sme sa vystríhať a vyhýbať nenávisti a nie ju akceptovať alebo dokonca vytvárať. Mám silný pocit, že toto, čo tu zo strany opozície vnímam, je jej nenávisť. Ale čo tak veľmi nenávidíte na tejto žene? Že by jej priamosť, pravdovravnosť, jej schopnosti či profesionalitu? Ja ju, naopak, mám rád a práve pre jej priamosť, pravdovravnosť a profesionalitu. Odkedy ju poznám, je presne takáto a je predovšetkým spravodlivá. A rezort spravodlivosti by mal viesť práve človek spravodlivý. A to Mária nepochybne je. Váš ďalší motív tejto frašky je strach. Nemám rád zbabelosť, pohŕdam zbabelcami, ale rozumiem, že vo vašom mieste by asi mal strach každý. Strach ste mali z Kisku, preto ste ho roky kompromitovali, ale neúspešne. A to bol len prezident. Mária má vplyv na zmenu postavenia spravodlivosti v našej spoločnosti. No a to sa už vo vašom prípade javí ako dôvod na strach. Zlodej odvracia pozornosť od seba krikom, chyťte zlodeja. Akým zlodejom je pani Kolíková? Obvinil ju niekto? Vyšetroval? Zadržal? Či je vari vaša politická hra motivovaná strachom a nenávisťou viac ako zákon, ktorý ona zosobňuje? Ak nemáte mať z čoho strach, tak ju láskavo nechajte robiť jej prácu, aby táto spoločnosť bola ozaj spravodlivá. Ak v sebe nemáte nenávisť, tak si nájdite inú politickú agendu, ako je znemožňovanie, spochybňovanie a zosmiešňovanie, a to nielen jej osoby, ale toho, čo osoba a osobnosť pani Kolíkovej symbolizuje. Jej prístup a reformy predsa táto krajina potrebuje, ak máme my, naše deti žiť v tejto civilizovanej a spravodlivej krajine. Liekom na nenávisť je rešpektovanie, úcta, spolupráca, uznanie. Liekom na strach je odvaha. Rešpektujte a vážte si takého človeka, ako je pani Kolíková, spoluprácu politicky neočakávam, ale uznanie by som privítal napriek tomu, že ste opozícia. Liekom na strach je poznanie, pochopenie, odvaha. Buďte teda odvážni a nechajte ju profesionálne vykonávať jej poslanie. Ak sa nemáte čoho báť, tak buďte kľudní. Ide len o spravodlivosť. Len o spravodlivosť. (Potlesk.)
Bugár, Béla, podpredseda NR SR (2018-10-17):
Prezentujme sa a hlasujme. (Hlasovanie.) Prítomných 144, za 83, zdržalo sa 61 poslancov. Návrhy sme schválili.
Gašpar, Tibor, poslanec NR SR (2024-02-08):
Pán predsedajúci, budeme hlasovať o bode 21 druhom v poradí prvého pozmeňujúceho návrhu poslanca Galka.
Vitteková, Anna, poslankyňa NR SR (2014-11-27):
Teraz dajte, pán predseda, hlasovať o pozmeňujúcom návrhu pána poslanca Hraška.
Z. Kramplová, ministerka pôdohospodárstva SR: (2008-07-01):
Dohoda má charakter medzinárodných zmlúv podľa čl. 7 ods. 4 Ústavy Slovenskej republiky. Na platnosť dohody pre Slovenskú republiku je preto podľa čl. 86 písm. d) Ústavy Slovenskej republiky potrebný súhlas Národnej rady Slovenskej republiky. Následne prezident podpíše listinu o prístupe Slovenskej republiky k dohode. Listina o prístupe bude uložená u generálneho tajomníka OSN. Pre Slovenskú republiku nadobudne dohoda platnosť 30. deň po uložení jej listiny o prístupe. Ďakujem za pozornosť a ďakujem za podporu.
Jurinová, Erika, podpredsedníčka NR SR (2014-02-04):
Ďakujem, pani poslankyňa. Na vaše vystúpenie chce reagovať jeden pán poslanec. Uzatváram možnosť prihlásiť sa faktickou poznámkou. Nech sa páči, pán poslanec Zajac.
Grendel, Gábor, podpredseda NR SR (2021-04-30):
S faktickou poznámkou pán poslanec Schlosár.
Viskupič, Jozef, poslanec NR SR (2012-06-19):
Pán minister, vidíte, čo spôsobuje to, ak sa skĺzne do osobnej roviny. Myslím si, že slová zapálený zväzák ap. by nemali zaznievať od človeka, ktorý zodpovedá za takto významný rezort. Strážite verejné financie, oceňujem tak ako aj predrečníci snahu o niektoré kroky. Ja sa budem snažiť v rozprave možno zopár veci naznačiť alebo možno sa aj spýtať, či sa k nim nedá pristúpiť inak. Chcel by som vás ale poprosiť, aby sme držali túto debatu mimo toho, aby sa tu označovali kolegovia narcismi, lebo myslím si, že je to dosť dôležitá téma, keď sa tu bavíme o konsolidácii verejných financií. A vy ste strážcom verejných financií. A toto troška ušlo. Ako sa hovorí, keď prasknú nervy, tak je lepšie radšej dvakrát merať, ako raz strihať. Takže myslím si a dúfam, že to bol iba mierny exces a nebudeme takto ďalej pokračovať. Ďakujem.
Danko, Andrej, predseda NR SR (2016-09-08):
Ďakujem. Pán poslanec Peter Pčolinský s faktickou poznámkou.
M. Číž, podpredseda NR SR: (2008-11-05):
S faktickou poznámkou sa hlási pán poslanec Miššík. Uzatváram možnosť prihlásiť sa s faktickou poznámkou na vystúpenie poslanca. Slovo má pán poslanec Miššík.
A. Belousovová, podpredsedníčka NR SR: (2007-05-09):
Takže chcem sa opýtať, že či je všeobecný súhlas, aby sme radšej skončili, aby teda mohla potom vystúpiť ucelene pani poslankyňa. Súhlasíte? (Všeobecný súhlas.) Dobre. Takže ďakujem, a ak dovolíte, prerušujem rokovanie dnešnej schôdze a pokračovať budeme zajtra o 9.00 hodine. (Prerušenie rokovania o 18.53 hodine.)
Hrnčiar, Andrej, podpredseda NR SR (2017-09-12):
Vážené panie poslankyne, vážení páni poslanci, pokračujeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a v školskej samospráve (tlač 682). Včera neukončil svoje vystúpenie do rozpravy písomne prihlásený poslanec Ondrej Dostál, ktorému odovzdávam slovo. Nech sa páči. (Ruch v sále.) A poprosím vás, páni poslanci, o kľud v rokovacej sále, aby pán poslanec Dostál mal nerušený priestor na prednesenie svojho diskusného príspevku. Nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 682.)
Kočiš, Eduard, poslanec NR SR (2022-05-05):
Ďakujem za slovo, pán podpredseda. Tak ako som už dnes spomenul, tak to musím zopakovať. Ak vláda spí, tak opozícia jednoducho musí pracovať a nielen na základe toho, že budeme tárať prázdne frázy a nezmysly, ako častokrát nás titulujú vládni poslanci, ktorí tu opäť nie sú, a, samozrejme, žiadna pomoc v prospech ľudí, starobných dôchodcov, invalidných dôchodcov, slobodných matiek s deťmi alebo aj pracujúcej chudoby ich nezaujíma, pretože poslancov, ktorí sa dnes zúčastňujú rokovania Národnej rady Slovenskej republiky z vládnych radov by sme naozaj spočítali na prstoch jednej ruky. Pán kolega Tomáš, naozaj to, čo ste spomenuli, ak člen rodiny zarába do tých 1 680 euro mesačne, čiže do nejakých 20 000 euro ročne, áno, mal by mať nárok na odpočítateľnú položku v rámci tohto vášho balíka opatrení, s čím naozaj musím len súhlasiť, pretože zameriavať sa výsostne len na nejakú pracujúcu chudobu, ktorí naozaj zarábajú minimálne mzdy bez rozdielu na to, či ideme o človeka, ktorý je takto nízko príjmovo schopný od východu na západ alebo západu na východ, ale toto je naozaj podpora takej tej základnej chrbtovej kosti spoločnosti, ktorou je tá stredná vrstva, ktorú táto vláda systematicky už druhý rok likviduje. Čiže aj vo svojej rozprave, ako ste veľmi správne poznamenal, ten zákon o 14. dôchodku, hlasovanie dopadlo, ako dopadlo, čiže opäť vládna koalícia alibisticky sa iba zdržala, pretože klasická fráza, s opozíciou sa nehlasuje, aj keď kvalitnejší zákon za dva roky neboli schopní prijať, resp. neboli schopní ani predložiť. Čiže toto je také maslo na hlave vládnych poslancov. Naozaj nerozumiem. Apolitická situácia, úplne zákon najvhodnejší pre ľudí, aký môže byť, zachovali sa ako zachovali. Dúfam, že tento im trošku rozum osvieti.
T. Cabaj, podpredseda NR SR: (2009-10-22):
Pani poslankyne, poslanci, otváram všeobecnú rozpravu. Konštatujem, že písomne sa do rozpravy nikto neprihlásil. Má niekto záujem sa do rozpravy prihlásiť ústne? Nie je to tak. Končím možnosť prihlásiť sa do rozpravy. Zároveň rozpravu vyhlasujem za skončenú. Prerušujem rokovanie o tomto bode programu. Budeme pokračovať prvým čítaním o návrhu poslankyne Národnej rady Slovenskej republiky Moniky Gibalovej na vydanie zákona, ktorým sa mení a dopĺňa zákon č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudov v znení neskorších predpisov . Tento poslanecký návrh má tlač 1237. Návrh na jeho pridelenie na prerokovanie výborom je v rozhodnutí predsedu č. 1263. Dávam teraz slovo pani poslankyni Gibalovej, aby svoj návrh odôvodnila.
Danko, Andrej, podpredseda NR SR (2024-04-19):
Pán poslanec Michelko.
Abrhan, Pavol, poslanec NR SR (2014-10-22):
Ďakujem pekne. Pripomínam členom výboru na kontrolu SIS, že výbor uskutoční zasadnutie v obvyklých priestoroch o 12.15 hod. Ďakujem.
Mojš, Milan, poslanec NR SR (2019-05-10):
Vážený pán predsedajúci, v rozprave vystúpili dvaja poslanci, pán poslanec Ivan a pán poslanec Marosz. Pán poslanec Ivan podal procedurálny návrh, aby predmetný návrh zákona bol vrátený na dopracovanie. Prosím, dajte hlasovať o tomto návrhu.
Pellegrini, Peter, predseda NR SR (2015-04-21):
Ďakujem pekne, pán poslanec. Na vaše vystúpenie s faktickou poznámkou sa hlásia pán poslanec Viskupič a Hlina. Končím možnosť prihlásiť sa s faktickou. Nech sa páči, pán Viskupič.
Hrnčiar, Andrej, podpredseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 147, za 48, proti 12, zdržalo sa 86, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím spravodajcu z výboru pre vzdelávanie, vedu, mládež a šport poslanca Stanislava Mizíka, aby uviedol hlasovanie o bode 92 programu. Je to prvé čítanie o návrhu poslanca Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve, tlač 1368. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 1368.)
Drdul, Dominik, poslanec NR SR (2023-05-24):
Ďakujem veľmi pekne za slovo. Janka, tvoju myšlienku, samozrejme, podporujem. Rezortizmus, ktorý na Slovensku, bohužiaľ, je veľmi rozšírený, treba preklenúť, treba vyplniť medzery v kompetenčných rámcoch, treba zapojiť každú voľnú ruku, najmä ak v určitých segmentoch, ktoré by mali byť financované, nie je adekvátne množstvo financií. Toto je nástrojom, ktorým sa to dá vyriešiť. A zároveň sa ospravedlňujem za zmätočnú faktickú v prvom čítaní. Pekný deň prajem.
Michelko, Roman, poslanec NR SR (2024-06-20):
Pán predsedajúci, teraz dajte hlasovať o pozmeňujúcom a doplňujúcom návrhu pána poslanca Buža, ktorý požiadal hlasovať o každom bode jeho pozmeňujúceho a doplňujúceho návrhu samostatne. Pán predsedajúci, dajte teda hlasovať o bode 1 pozmeňujúceho a doplňujúceho návrhu pána poslanca Buža.
I. Mikloš, poslanec: (2007-04-13):
Vy ste povedali, pán podpredseda Národnej rady, že článok nebol autorizovaný a že minister Jahnátek potom sám v tom článku čítal slová, ktoré nikdy nepovedal. Pán podpredseda vlády, ale podstatné a kľúčové je jedno, ani my ako opozícia, ani verejnosť, ani médiá nepoznajú iné výroky ministra Jahnátka ako tie, ktoré sú zverejnené v týždenníku Trend, a tie, ktoré následne Trend poskytol aj v nahrávke a ktoré sú presne identické presne s tým, čo bolo publikované. Preto sa pýtam a znovu sa pýtam, už sa pýtal náš predseda Dzurinda: K čomu sa vlastne, k akým slovám sa vyjadrovala včera vláda? Ak sa vyjadrovala k tým slovám, ktoré boli zverejnené, opakovane zverejnené, a pochválila ministra za tie slová, prečo vy teraz vystupujete a popierate tieto slová? Pýtam sa opakovane: Za aké výroky, za aké slová včera vláda, či predvčerom, pochválila ministra Jahnátka?
Raši, Richard, poslanec NR SR (2014-07-08):
Ďakujem pekne. Vážená pani poslankyňa, zase sú tu veľké emócie, ale možno keď budete mať viac času, by ste si mohli v kľude prečítať platnú legislatívu, prečítať návrh zákona a zistiť, že aká je skutočnosť teraz a čo sa, ako sa vývoz vody nedá teraz zakázať a čo hovorí nová platná legislatíva a možno by ani... (Reakcia z pléna.) Pán poslanec Hraško, vy ste síce vedľa pani poslankyne Mezenskej, ale nevyzeráte ako ona. Bez urážky, vyzerá o hodne lepšie. (Výkrik a smiech v sále.) Takže treba si len pozrieť to, čo je... (Prerušenie vystúpenia predsedajúcou.)
Martvoň, Anton, poslanec NR SR (2014-04-01):
Ďakujem pekne. Pán poslanec Zajac, dovolím si zareagovať na vystúpenie. V prvom rade dovolím si povedať, že to, že je to problém neplatenia faktúr subdodávateľom, je to problém, ktorý je tu už dvadsať rokov a ktorý naozaj trápi množstvo živnostníkov a subdodávateľov. Všetci a myslím si, každý v strane SMER vie o tomto probléme a snaží sa to nejakým spôsobom navrhnúť ako riešiť. To, že v podstate rieši to, alebo teda ministerstvo dopravy zriadilo pracovnú skupinu, ktorá to teraz pripravuje, to riešenie súvisí aj s tým, že aj my, poslanci SMER-u, sme v priebehu roku prichádzali s viacerými návrhmi riešenia tohto problému, len jednoducho dáva sa to až teraz dohromady, lebo každý mal na to inú predstavu ako riešiť tento problém. Osobne ja dokonca som prišiel s návrhom, aby nezaplatenie faktúry, ktoré, s ktorou, s čím by sa spôsobila značná škoda, alebo bolo by to viac ako voči desiatim dodávateľom, by znamenalo naplnenie skutkovej podstaty trestného činu, ktorý som chcel nanovo definovať. Čiže ja osobne som napríklad prichádzal s tým, aby neplatenie faktúr bolo trestným činom pri spôsobení určitej škody. Ale jednoducho aj ostatní kolegovia poslanci prichádzali s inými návrhmi v iných rovinách. Čiže preto ministerstvo dopravy teraz zriadilo pracovnú skupinu, aby sa to dalo dohromady a vybrali sa tie čo najlepšie riešenia, ktoré by tento problém, ktorý je tu, áno, uznávam, dvadsať rokov, aby sa to vyriešilo. Čiže ja s vami plne súhlasím, je to problém, treba ho riešiť, len hovorím, toto by mala vyriešiť vládnuca strana, ktorá sa teraz na to chystá. Ďakujem.
Kuffa, Štefan, poslanec NR SR (2014-02-04):
Ja si dovolím len krátko reagovať na kolegu Mariána Kvasničku. Som ho pozorne počúval, to je taký umelecký prednes, také typické pre neho. Som si tak poznačil: úspech je najsilnejšia erotogénna zóna. No ale musím dodať, že ten úspech je zároveň aj veľmi nebezpečný a zvádza ťa k pýche. Toto je veľakrát v našich životoch to, čo nás ako sprevádza, príliš veľký úspech a všetci ťa obdivujú, tak veľmi často chýba nám potom tá skromnosť a veľakrát aj reálny pohľad na ten skutočný život, ktorý plynie okolo teba. Dovolím si povedať, že veľakrát možno, či už poslanci, poviem o poslancoch a možno aj o sebe, že ako by sme strácali ten kontakt s reálnym životom. Mne to veľakrát ako chýba. A dovolím si povedať, že ja to až tak zas tiež celkom, až tak nevnímam, až tak negatívne, ten jeden mandát a dosť. Naozaj sú to voliči, tí, ktorí rozhodujú v tých voľbách, no a keď chceš byť trikrát poslancom, od miestneho, obecného zastupiteľstva až po Národnú radu, a tí ľudia dajú tú dôveru, tak jak sa hovorí: hlas ľudu, hlas Boží. Tak ja by som to tak rešpektoval. A k tým púštnym otcom, tak ma napadla tiež taká vec, že Carlo Carretto napísal takú knihu, tak dovolím si aj ja trošku čosi zacitovať, „Púšť uprostred mesta“. Tú púšť alebo tú askézu, ktorú si spomínal, pán kolega, alebo tú striedmosť môžeš zažívať aj tu v Bratislave, aj vo veľkom meste. Len dnešný človek hnaný tým konzumizmom a zavalený tým hedonizmom tak jednoducho nemá tento priestor tuná, aby dokázal tak žiť ako tí púštni otcovia, ale to môžeš aj uprostred mesta. My... (Prerušenie vystúpenia časomerom.)
D. Lipšic, podpredseda vlády a minister spravodlivosti SR: (2004-05-12):
Pani poslankyňa spomínala, že podľa jej názoru by mali byť supranacionálne právne formy podnikateľských subjektov upravené v Obchodnom zákonníku. Ale parlament sa už vybral inou cestou. Veď máme schválený zákon o európskom zoskupení hospodárskych záujmov. A preto je pripravený návrh zákona o európskej akciovej spoločnosti. Jednoducho zrejme nemôžeme pred pár mesiacmi zvoliť prístup, že budeme mať osobitné zákony a potom inú právnu formu upraviť v Obchodnom zákonníku. To si myslím, že by bolo  práve veľmi nesystémové. Z toho dôvodu je, ako pani poslankyňa spomínala, v pripomienkovom konaní návrh zákona o európskej akciovej spoločnosti, ktorý nadväzuje na už schválený zákon o európskom zoskupení hospodárskych záujmov. Čo sa týka otázok prekladu a právnych foriem komunitárneho práva, nechcem ísť do rozsiahlej polemiky, ale v zásade sú priamo aplikovateľné nariadenia Rady ministrov, ktoré vyžadujú doplnkovú, alebo ak chcete vykonávaciu právnu úpravu aj na úrovni členského štátu. Čiže tam si myslím, že v dôvodovej správe problém nie je a myslím si, že ten systém je načrtnutý správne. Otázka notárskych zápisníc je predmetom veľkej diskusie aj tu v parlamente a, samozrejme, nebránim sa o nej diskutovať v rámci druhého čítania. Priznám sa, že ja som pripravený na riešenie rôzne, tam sa nebránim ani zmene, ale novela Obchodného zákonníka podľa mňa z veľkej časti je nesporná a zlepšuje transpozíciu šiestich obchodných smerníc, a preto nevidím najmenší dôvod na jej vrátenie, skôr vidím dôvod na jej schválenie. Ďakujem, pán predsedajúci.
V. Veteška, podpredseda NR SR: (2007-10-16):
Teraz dávam slovo spravodajcovi, ktorého určil navrhnutý gestorský výbor, výbor pre hospodársku politiku, poslancovi Pavlovi Pavlisovi.
Petrák, Ľubomír, poslanec NR SR (2015-11-20):
Ďakujem pekne za slovo, pán predsedajúci. Vážené kolegyne, kolegovia, veľmi krátky úvod k návrhu zákona. Návrh zákona má za cieľ reflektovať niektoré poznatky z aplikačnej praxe týkajúce sa právneho postavenia starostov obcí a primátorov miest a odstrániť niektoré legislatívne nedostatky, ktoré sú v existujúcom zákone. Sú tam v zásade tri oblasti, ktoré riešime. Prvá, zosúladenie dovolenky a vybraných pracovných podmienok starostov, kde je nejednoznačný výklad a aj nejednoznačná prax v súvislosti aj s existenciou alebo neexistenciou odborových orgánov pri jednotlivých samosprávach. Druhý bod je zavedenie sociálneho fondu aj pre starostov a primátorov. A tretí bod, sú to otázky, ktoré riešia, otázky stravovania starostov a primátorov a príspevok na stravovanie od zamestnávateľa pre nich, pričom znovu treba povedať, že nezavádza sa niečo, čo by bolo absolútne nové, ale znovu je to iba zosúladenie právneho stavu v celej Slovenskej republike, nakoľko niektoré samosprávy využívajú ustanovenia kolektívnych zmlúv tam, kde existujú odborové orgány, niektoré ich nevyužívajú a právne postavenie starostov, primátorov aj pri stravovaní je rôzne. Sú to vyslovene pragmatické, praktické otázky, ktoré sa snažíme v tomto zákone riešiť. Ja som aj v prvom čítaní povedal, zopakujem to aj tu, ročný dopad, ktorý sa týka otázok spojených so stravovaním, sa odhaduje zhruba na 230-tisíc eur vo všetkých samosprávach, ročný dopad na rozpočty obcí a miest, ktorý vyplýva zo sociálneho fondu, sa odhaduje vo výške zhruba 780-tisíc eur na všetky samosprávy, pričom treba povedať, že naplnenie sociálnych fondov pozitívne ovplyvní rozsah sociálnej politiky zamestnávateľov, ktorými sú obce a mestá voči všetkým svojim zamestnancom. To znamená, benefity nebudú čerpať iba alebo predovšetkým starostovia a primátori, ale všetci zamestnanci vo verejnej správe. Ďakujem pekne.
Hlina, Alojz, poslanec NR SR (2012-12-12):
Ďakujem veľmi pekne. Ja sa tiež musím stotožniť aj s pánom Frešom, čo spomínal. Mne sa tiež páči oduševnenie. A ono je to aj takým neklamným znakom, toho oduševnenia, aj to, že bez papiera, že aj tomu veríte, čo hovoríte. Problémom je však, že tomu, čomu veríte, je z veľkej časti, budem zmierlivý, nie celkom správne. Viete, že... Ale ak by som vám mohol poradiť, a teda neprináleží mi to ani profesne, ste tu služobne dlhšie, ani vekovo asi, ja vám poradím v tom, že buďte spravodlivý. Ono to strašne pomáha, zjednodušuje to život. Ono si nemusíte ani moc pamätať. Lebo keď vyznávate ten princíp spravodlivosti, naozaj to pomáha, je to jednoduché. Z toho, čo tu zaznelo, by ste nemohli sedieť tam, kde sedíte, respektíve by sme mohli sedieť, ale s ľuďmi zarovno v jednom klube, trebárs vedľa pána Rašiho, ktorý vlastne donesie pozmeňovák, ktorý kryptovane, zákerne vytvorí systém, ako zmonopolizovať lekárne. Nemohli by ste byť v klube, kde máte ministra, ktorý za štátne peniaze točí videoklipy, ktoré prznia, ktoré škodia mládeži, váš kolega, pán Poliačik (Pozn. red.: správne má byť – „Počiatek“.). Viete, nemohli by ste sedieť tam, kde systémovo decimujete strednú vrstvu a vytvárate podnikateľské nebo pre určité persóny. Podnikateľské nebo, úplne absolutné pre vybraných ľudí. No nemohli by ste sedieť. To naozaj nesedí. Takže ak vám môžem pomôcť, to vaše presvedčenie bude ešte väčšie, ešte silnejšie, tie vaše myšlienky ešte správnejšie, keď budete spravodliví, ale ku každému. Ďakujem.